སངས་རྒྱས་སོར་མོ་སེན་མོ་སོ།།སིལ་སྙན་སིལ་སིལ་སེ་མོ་དོ།།ཚེ་སྲོག་སྲུང་ཞིང་འོད་སྲུང་སྲས།།སྲིད་པར་དྲང་སྲོང་སྲོལ་ཚུགས་སྲིད།།སྲོད་དུས་ས་སྲོས་སྲེ་ནག་སྲབ།།སྲིན་པོ་ལུས་སྲུལ་ས་སྲུང་བུ།།སྲུབས་ཀྱི་ལམ་སྲང་སྲིད་དུ་སྲིངས།།ཡིད་སྲུབས་ཀྱིས་སྲེག་སྲིང་མོར་སྲེད།།སྲུ་མོའི་སྲི་ཞུ་སྲིའུ་འི་སྲི།།སྲེ་མོ་སྲེག་པ་སྲིན་བྱ་སྲམ།།སྲིན་བུ་སྲོ་མ་སྲད་བུ་སྲ།།ཇི་སྲིད་དེ་སྲིད་སྲན་མའི་སྲུས།།བསྙེན་སྲིང་སྲེག་བྱེད་སྲེག་བླུགས་དང༌།།རྒྱལ་སྲིད་མུན་སྲིབས་རྟ་ཡི་སྲབ།།སྲུབ་ཤིང་སྲུབ་ཐག་འཇལ་བྱེད་སྲང༌།།སློབ་དཔོན་སློ་མ་སློབ་གཉེར་སླ།།སློབ་པ་སློབ་མར་སློང་མོ་སློང༌།།སླེ་བ་གྱེན་སློང་སློག་ཀྱང་སླེབ།།སླེ་ཏྲེས་སླུ་གུའི་ཆུ་སླ་མོ།།ཀུན་སློང་སླེ་ཡོན་བསད་པའི་སློ།།སླར་ཞིང་སླར་ཡང་སླུ་མེད་སླད།།སླེའུ་སློག་པ་ཕྱི་ནང་སློག།སླ་ངའི་སླད་རོལ་ཕྱོགས་སུ་སློན།།སླད་མར་སླད་ནས་དུག་རོ་སློང༌།།སྲ་བརྐྱང་བཏིང་སོགས་ས་ཉིད་དོ།།གསར་བུ་གསར་ནས་འཁར་གསིལ་གསོར།།ཁ་གསག་གསོག་གསོབ་གསད་བྱ་གསོད།།གསང་སྔགས་སྙན་གསན་གསུང་རབ་གསུངས།།གསོང་པོའི་ཚིག་གསོལ་གསོལ་འདེབས་གསོན།།གསེར་མདོག་ནེའུ་གསིང་གསེག་མའི་གསེབ།།གསེབ་དང་གསའ་ཡིས་གསག་གསིར་ཏེ།།ཤིང་གསོམ་གསོར་གྱིས་གསིལ་ཞིང་གསེས།།གསས་མོ་གསོག་འཇོག་གསང་གཏམ་གསོང༌།།གསོ་རས་སྤུ་གསེད་གསེང་གི་གསུར།།གསུས་པ་གསོ་ཕྱིར་གསོལ་ཡང་གསུད།།སོ་གསོད་ལུས་གསིག་དྲིལ་གསིལ་གསུམ།།སྐད་གསང་གསེག་གཤང་གསེག་ཀ་ལི།།གསོན་པོ་སྙན་གསང་ཆུད་མ་གསོན།།འོད་གསལ་ནང་གསེས་དྲི་ཆུ་གསིལ།།གསལ་ཤིང་ཆུད་གསན་གས་འཕུལ་སའོ།།སྔོ་བསངས་འབགས་བསངས་ཚོགས་བསག་བསགས།།དམིགས་བསལ་སྐྱོན་བསལ་བསམ་བྱ་བསམས།།བསེ་ཁྲབ་བསོད་ནམས་བསོད་སྙོམས་བསོགས།།ཚེ་བསྲིང་བསམ་བློ་དྲིན་བསབ་བསབས།།ཡོ་བསྲང་ནོར་བསྲི་རྒྱང་བསྲིང་བསྲིངས།།དྲི་བསུང་གིས་བསུས་བསེ་རུ་བསད།།བསྲུངས་པ་བསྲུང་བྱ་བསྲེག་བྱ་བསྲེགས།།བཟོད་བསྲན་བསྲོ་ཁང་ཞོ་བསྲུབས་བསྲེས།།བསོད་པའི་ཟས་བསྲེལ་རིང་བསྲེལ་བསྲིངས།།བྱ་བའི་བསྲལ་དང་སྒྲིབ་པ་བསྲབས།།བསེལ་བའི་བསོ་སྒྲ་ངལ་བསོས་བུ།།ཁ་བསུམ་རྗེས་བསུབས་བསེར་བུ་བསིལ།།ལྷ་བསངས་མེ་བསངས་སྐྱོ་བསངས་དང༌།།བློ་བསྲུན་བསམ་བསེའུ་སྦ་བསྲི་མེད།།བསང་གཏོར་ཞབས་བསིལ་ཞལ་བསིལ་བསྲོ།།བསླད་བྱ་བསླད་ནས་བསླུ་བྱ་བསླུས།།བསླང་བྱའི་ནོར་བསླངས་ཕྱོགས་སུ་བསླན།།བསླབ་བྱ་བསླབ་པ་གྱེན་དུ་བསླང༌།།འདོད་པའི་བསོད་ཉམས་བས་འཕུལ་སའོ།།